આ બાબતમાં સ્લમવાસીઓએ મિડ-ડે LOCALને કહ્યું હતું કે ‘અમને હજી આ બાબતની પૂરી જાણકારી નથી. અમારા અમુક રહેવાસીઓ ઘાટકોપર-ઈસ્ટના વિધાનસભ્ય અને હાઉસિંગ મિનિસ્ટર પ્રકાશ મહેતાને મળવા ગયા હતા. તેમણે અગિયાર દિવસ પછી પણ અમને ઘાટકોપરની આસપાસ જ પુનર્વસન કરાવવામાં આવશે એવી હૈયાધારણ આપી છે. એ દરમ્યાન અમને ગઈ કાલે એવી જાણકારી મળી છે કે અત્યારે અમારી સાથે માનખુર્દ ભાભાનગરની જગ્યાનાં માહુલની જગ્યાનું ૧૫ મહિના માટે ઍગ્રીમેન્ટ કરવામાં આવશે અને અમને ત્યાં રહેવા જવું પડશે. ત્યાર પછી અમને ઘાટકોપરમાં નવાં બાંધકામો બાંધીને જગ્યા આપવામાં આવશે. સાચું તો અમને પુનર્વસન મળશે ત્યારે જ ખબર પડશે.’